
            Република Србија
           МИНИСТАРСТВО 
    ТУРИЗМА И ОМЛАДИНЕ
            
					     
	На основу члана 54. Закона о државним службеницима („Службени гласник РС“, бр. 79/05, 81/05 - исправка, 83/05 - исправка, 64/07, 67/07, 116/08, 104/09, 99/14, 94/17, 95/18, 157/20, 142/22, 13/25 – одлука УС, 19/25, 109/25, 9/2026 и 80/2026 ) и члана 9. Уредбе о интерном и јавном конкурсу за попуњавање радних места у државним органима („Службени гласник РС“, брoj 2/19, 67/21 и 19/2026), Министарство туризма и омладине оглашава

ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА У МИНИСТАРСТВУ ТУРИЗМА И ОМЛАДИНЕ

I Орган у коме се радно место попуњава 
Министарство туризма и омладине, Београд, Немањина 22-26. 

II Радна места која се попуњавају:


1) Радно место за развој туристичких дестинација, Сектор за туризам, Одељење за управљање туристичким дестинацијама и инфраструктурним пројектима у туризму, звање виши саветник, 1 извршилац

Место рада: Београд

Опис послова: Припрема мере различитих облика подршке малом и средњем предузетништву у туризму, у циљу развоја предузетништва у туризму у Републици Србији; прати и анализира примере добре праксе и примењених решења у туристички развијеним привредама са циљем развоја предузетништва у туризму у Републици Србији и израђује извештаје о примени добре праксе у Републици Србији; прати и спроводи оперативне циљеве Стратегије развоја туризма и реализацију мастер планова из делокруга рада Одељења; учествује у припреми извештаја о остваривању Стратегије развоја туризма и других докумената у делу који се односи на инфраструктурне пројекте и управљање туристичким дестинацијама; сарађује са међународним организацијама и учествује у радним телима у вези са развојем туристичких дестинација и улагањима у развој туристичке супраструктуре и инфраструктуре; учествује у спровођењу програма и мера у области планирања развоја туристичких дестинација и израђује стручно-аналитичке материјале и извештаје из области развоја туристичких дестинација; прати кретање међународних трендова  у управљању туристичким дестинацијама; сарађује са надлежним органима јединица локалне самоуправе, привредним и другим субјектима везаним за потребе и развој туристичких дестинација; обавља и друге послове по налогу начелника Одељења.
Услови: Стечено високо образовање из поља природно-математичких, техничко-технолошких или друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; радно искуство у струци од најмање 5 година; као и потребне компетенције за рад на радном месту.
 Висина основне плате: 129.674,16 динара (нето). 

2) Радно место туристички инспектор за Рашки, Пећки и Призренски управни округ, Сектор туристичке инспекције, Одсек туристичке инспекције Краљево, звање самостални саветник, 1 извршилац

Место рада: Врњачка Бања

Опис послова: Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту у сложенијим стварима; анализира извештаје о самопровери и самопроцени надзираних субјеката; учествује у припреми предлога иницијатива за измене и доношење нових прописа; прати примену прописа и стање  из делокруга рада инспекције и израђује анализе и извештаје; обавља и друге послове по налогу шефа Одсека.
Услови: Стечено високо образовање из поља друштвено-хуманистичких, природно-математичких, техничко-технолошких или медицинских наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама,  односно на основим студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни  стручни испит, положен испит за инспектора, као и потребне компетенције за рад на радном месту.
Висина основне плате: 103.477,36 динара (нето). 

3) Радно место за координацију промотивних активности на међународним скуповима у земљи и иностранству, Сектор за међународну сарадњу и европске интеграције, Одељење за међународну сарадњу, звање виши саветник, 1 извршилац

Место рада: Београд

Опис послова: Анализира, предлаже и координира учешће представника Министарства на међународним скупопвима, конференцијама, сајмовима и манифестацијама од значаја за промовисање туризма и омладине; врши процену финансијских ефеката и припрема предлог буџета за потребе промотивних сктивности и учешће на међународним скуповима у земљи и иностранству; организује промотивне активности (штандови, презентације, промотивни материјал); планира и координира логистику путовања која се односи на смештај и транспорт људи и материјала; координира тимове сарадника укључених у промотивне активности; прати ефекте промотивних активности, израђује извештаје и предлаже мере за унапређење; предлаже нове начине промоције и унапређења наступа на догађајима; обавља и друге послове по налогу Начелника Одељења.
Услови: Стечено високо образовање из поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету и најмање 5 година радног искуства у струци, положен државни стручни испит, као и потребне компетенције за рад на радном месту.
Висина основне плате: 129.674,16 динара (нето). 
4) Радно место за праћење туристичког тржишта, Сектор за међународну сарадњу и европске интеграције, Одељење за међународну сарадњу, Група за билатералну сарадњу, звање самостални саветник, 1 извршилац

Место рада: Београд

Опис послова: Прати и анализира стање и појаве на туристичком тржишту и предлаже мере и активности у циљу унапређења билатералне сарадње; учествује у поступку преговарања и закључивања билатералних споразума о сарадњи у области туризма; припрема акте и нацрте закона о потврђивању међународних споразума; прати реализацију потписаних аката у пракси; припрема материјале за унапређење међународног и регионалног положаја туризма Републике Србије; припрема елаборате, студије, програме и планове у области билатералне међународне сарадње за праћење туристичког тржишта; спроводи и анализира активности у поступку спровођења акционог плана за спровођење програма Владе у делу регионалне сарадње у туризму; обавља и друге послове по налогу руководиоца Групе. 
Услови: Стечено високо образовање из поља природно-математичких, техничко-технолошких или  друштвено-хуманистичких наука, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету и најмање 3 године радног искуства у струци, положен државни стручни испит, као и потребне компетенције за рад на радном месту. 
Висина основне плате: 103.477,36 динара (нето). 
5) Радно место систем администратор информационих система, Сектор за информационе технологије, планску документацију и подршку управљању, Одсек за анализу, развој, унапређење и техничку подршку при коришћењу информационих система, звање сарадник, 1 извршилац

Место рада: Београд

Опис послова Пружа подршку корисницима информационих система у органу, врши регистровање нових корисника и додељивање апликативних дозвола; врши подешавање доменске структуре ИС и учествује у вођењу евиденције о рачунарској опреми и задуживању и раздуживању запослених са рачунарском опремом; сарађује са корисницима информационих система у циљу прилагођавања техничких захтева за унапређење ИТ решења и организује поступке решавања инцидената и захтева за променама;  прати нова хардверска и софтверска достигнућа у технолошкој области  ИТ инфраструтуре; учествује у изради предлога процедура и извештаја у области ИТ инфраструктуре и учествује у спровођењу обука из домена ИТ инфраструктуре; стара се о правилној примени процеса, процедура, правилника, корисничких и техничких упутстава за рад у информационим системима који су у надлежности Одсека; предлаже покретање набавке и прати реализацију уговора из делокруга Одсека;  обавља и друге послове по налогу  шефа Одсека.
Услови: Стечено високо образовање из научне, односно стручне области у оквиру образовно-научног поља друштвено-хуманистичких наука, техничко-технолошких наука или природно-математичких наука на основним академским студијама у обиму од 180 ЕСПБ бодова, основним струковним студијама, односно на студијама у трајању до три године, радно искуство у струци од најмање  три године, положен државни стручни испит, као и потребне компетенције за рад на радном месту.

Висина основне плате: 62.217,40 динара (нето). Ако је основна плата запосленог обрачуната на основу закона којим се уређују плате, нижа од минималне зараде, запослени има право на основну плату у висини минималне зараде за тај месец, у складу са законом.
6) Радно место за стручну подршку припреми планских докумената и финансијско управљање и контролу, Сектор за информационе технологије, планску документацију и подршку управљању, Група за планска документа и подршку управљању, звање самостални саветник, 1 извршилац

Место рада: Београд

Опис послова: Пружа стручну подршку планирању и припреми планских докумената унутрашњим  јединицама у формулисању циљева који су усклађени са хијерархијски вишим планским документима, плановима рада, финансијским оквиром органа и пословним процесима; пружа стручну и методолошку подршку у припреми планских докумената у складу са прописима; учествује у процесу припреме планских докумената, обједињуje прилогe тематских сектора у јединствен документ органа; пружа стручну подршку управљања подацима ради праћења учинка кроз мапирање и евидентирање база података релевантних за праћење реализације планских докумената и учинка органа; пружа стручну подршку анализи података, праћењу, реализацији и извештавању о реализацији планских докумената; пружа стручну подршку систему ФУКа кроз организацију и координацију  процеса самопроцене ФУКа у складу са упуствима министарства надлежног за послове финансија и припрему финалног упитника и обједињавање резултата; врши консолидовање података о системским слабостима и информисање радне групе за ФУК о уоченим слабостима и учествује у припреми акционог плана за унапређење система интерних контрола; врши координацију припреме регистра ризика и стратегије управљања ризицима у сарадњи са организационим јединицама Министарства; обавља и друге послове по налогу руководиоца Групе.
Услови: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету и најмање 3 године радног искуства у струци; положен државни стручни испит, као и потребне компетенције за рад на радном месту.
Висина основне плате: 103.477,36 динара (нето). 
[bookmark: _Hlk242865151]7) Радно место шеф Одсека, Секретаријат министарства, Одсек за јавне набавке, звање виши саветник, 1 извршилац

Место рада: Београд

Опис послова: : Руководи и координира радом Одсека (планира, усмерава и надзире рад извршилаца у Одсеку); координира припрему годишњих планова јавних набавки и прати спровођење поступка јавних набавки; предлаже мере за унапређење послова јавних набавки; израђује уговоре и друге акте у вези са поступком јавних набавки и координира израду извештаја о реализованим јавним набавкама и контролише извршење закључених уговора о јавним набавкама; координира припрему стручних основа за израду законских аката из области јавних набавки; израђује стручна мишљења и даје смернице за одговоре на захтеве Републичке комисије за заштиту права у поступцима јавних набавки; сарађује са руководиоцима унутрашњих јединица у органу ради припреме и спровођења поступка јавних набавки; стара се о примени прописа и њиховој имплементацији у поступцима јавних набавки; учествује у процесима који су у вези са стручним усавршавањем државних службеника у Одсеку; обавља и друге послове по налогу секретара министарства.

Услови: Стечено високо образовање из поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету; радно искуство у струци од најмање 5 година, положен државни стручни испит, положен испит за службеника за јавне набавке, као и потребне компетенције за рад на радном месту.
Висина основне плате: 129.674,16 динара (нето). 
8) Радно место за евиденционе и административне послове, у звању референт, Сектор за туризам, Одељење за управљање квалитетом у туризму, звање референт, 1 извршилац

Место рада: Београд

Опис послова: : Води евиденције кретања предмета у Одељењу по фазама решавања и прати рокове; врши обједињавање и обраду података у предметима; врши послове у вези са пријемом и доставом поште и води евиденције предмета; израђује дописе и врши писану коресподенцију; обавља референтске послове у поступку категоризације у складу са прописима из области туризма и угоститељства; учествује у припреми и изради уверења и легитимација за туристичке водиче и туристичке пратиоце и редаре на скијалишту и води евиденцију туристичких водича и туристичких пратиоца; обавља и друге послове по налогу начелника Одељења.
Услови: Образовање стечено у средњој школи у четворогодишњем трајању; радно искуство у струци од најмање 2 године; положен државни стручни испит, као и потребне компетенције за рад на радном месту.
Висина основне плате: 50.757,70 динара (нето). Ако је основна плата запосленог обрачуната на основу закона којим се уређују плате, нижа од минималне зараде, запослени има право на основну плату у висини минималне зараде за тај месец, у складу са законом.

9) Радно место начелник Одељења, Сектор за међународну сарадњу и европске интеграције, Одељење за међународну сарадњу, у звању виши саветник, 1 извршилац

Место рада: Београд

Опис послова: : Руководи, планира, организује, усмера и надзире рад Одељења; координира послове и активности који се односе на припрему, преговарање и закључивање билатералних и мултилатералних споразума и израду нацрта закона о потврђивању; усмерава и организује сајамске манифестације и догађаје у области туризма и омладине и сарађује са домаћим и међународним институцијама, представницима других држава, међународним организацијама и представиницима ЕУ; организује и усмерава припрему информација, предлога, ставова у поступку преговарања и заседања одговарајућих тела УН; прати анализу ефеката спровођења усвојених конвениција УН у пракси; предузима мере за јачање сарадње у оквиру активности и тела УН; координира припрему стручно-аналитичких материјала о стању у области туризма и омладине; учествује у процесима који су у вези са стручним усавршавањем државних службеника у Одељењу; обавља и друге послове које одреди помоћник министра.
Услови: Стечено високо образовање из поља друштвено-хуманистичке, природно-математичке или техничко-технолошке науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету и најмање 5 година радног искуства у струци, положен државни стручни испит, као и потребне компетенције за рад на радном месту.
Висина основне плате: 129.674,16 динара (нето).

10) Радно место за билатералну сарадњу у области омладине, Сектор за међународну сарадњу и европске интеграције, Група за билатералну сарадњу, Одељење за међународну сарадњу, у звању саветник, 1 извршилац

Место рада: Београд

Опис послова: : Прати и анализира међународна документа и спровођење међународних конвенција из области омладине; припрема извештаје и мишљења о усаглашености домаћих прописа са међународним актима у области омладине; сарађује са телима и структурама за младе на међународном нивоу и припрема програме међународне стручне сарадње у области омладине; припрема предлоге за успостављање билатералне сарадње младих и омладинских организација и удружења са другим државама и међународним организацијама у области омладине; учествује у изради уговора, протокола, споразума, конвенција и других општих аката који се односе на међународну билатералну сарадњу; припрема информације о међународној билатералној сарадњи из делокруга Министарства; обавља послове оцене приоритета, израђује и усклађује прилоге за стратешка документа; обавља и друге послове по налогу руководиоца Групе.
Услови: : Стечено високо образовање из поља природно-математичких, техничко-технолошких или друштвено-хуманистичких наука, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету и најмање једну годину радног искуства у струци или најмање 5 година радног стажа у државним органима, положен државни стручни испит; као и потребне компетенције за рад на радном месту.
Висина основне плате: 82.849,66 динара (нето).

III Фазе изборног поступка и учешће кандидата:

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.
Кандидатима који учествују у изборном поступку прво се проверавају опште функционалне компетенције.

У изборном поступку за извршилачко радно место проверавају се:

Опште функционалне компетенције, и то:
•    „Организација и рад државних органа РС“ - провераваће се путем теста (писaно), 
•    „Дигитална писменост“ - провераваће се решавањем задатака  (практичним радом на рачунару),
•    „Пословна комуникацијa’’ - провераваће се путем симулације (писано).

Напомена: У погледу провере опште функционалне компетенције „Дигитална писменост“, ако поседујете важећи сертификат, потврду или други одговарајући доказ о познавању рада на рачунару (основе коришћења рачунара, основе коришћења интернета, обрада текста и табеларне калкулације), на траженом нивоу и желите да на основу њега будете ослобођени тестирања компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), доставите и тражени доказ у оригиналу или овереној фотокопији. Конкурсна комисија ће на основу приложеног доказа донети одлуку да ли може или не може да прихвати доказ који сте приложили уместо тестовне провере, односно Конкурсна комисија може одлучити да се кандидату ипак изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, http://www.suk.gov.rs/.

IV Провера посебних функционалних компетенција:

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

За раднo местo под редним бројем 1:

· Посебна функционална компетенција за област рада стручно-оперативни послови, методе анализе и закључивања о стању у области; провераваће се путем симулације (усмено);
· Посебна функционална компетенција за одређено радно место, планска документа, прописи и акта из надлежности и организације органа - Стратегија развоја туризма за период од 2026-2030.године - провераваће се путем симулације (усмено);
· Посебна функционална компетенција за одређено радно место, прописи из делокруга радног места  (Закон о буџету Републике Србије) - провераваће се путем симулације (усмено).

За раднo местo под редним бројем 2:

·  Посебна функционална компетенција за област рада инспекцијски послови - поступак инспекцијског надзора и методе анализе ризика - провераваће се путем симулације (усмено);
· Посебна функционална компетенција за одређено радно место – планска документа, прописи и акта из надлежности и организације органа (Закон о туризму) - провераваће се путем симулације (усмено);
· Посебна функционална компетенција за одређено радно место - прописи из делокруга радног места (Закон о заштити потрошача) - провераваће се путем симулације (усмено).

За раднo местo под редним бројем 3:
· Посебна функционална компетенција за област рада стручно-оперативни послови (методе и технике израде извештаја на основу одређених евиденција) – провераваће се путем симулације - усмено;
· Посебна функционална компетенција за одређено радно место - планска документа из надлежности органа (Стратегија развоја туризма Републике Србије за период од 2026. до 2030. године) - провераваће се путем симулације - усмено;
· Посебна функционална компетенција за одређено радно место – прописи из делокруга радног места (Закон о спољним пословима) - провераваће се путем симулације - усмено.
За раднo местo под редним бројем 4:
· Посебна функционална компетенција за област рада послови међународне сарадње и европских интеграција (методологија праћења, примене и извештавања о ефектима потписаних међународних споразума) - провераваће се путем симулације - усмено;
· Посебна функционална компетенција за одређено радно место - планска документа из надлежности органа (Стратегија развоја туризма Републике Србије за период од 2026. до 2030. године) - провераваће се путем симулације - усмено;
· Посебна функционална компетенција за одређено радно место - прописи из делокруга радног места (Закон о закључивању и извршавању међународних уговора) - провераваће се путем симулације - усмено.
За раднo местo под редним бројем 5:

· Посебна функционална компетенција за област рада информатички послови –информациону безбедност- провераваће се путем симулације (усмено);
· Посебна функционална компетенција за област рада- Планска документа, прописи и акта из надлежности и организације органа (Директива о ИКТ безбедности) - провераваће се путем симулације (усмено);
· Посебна функционална компетенција за одређено радно место – прописи из делокруга радног места (Закон о електронском документу, електронској идентификацији и услугама од поверења у електронском пословању )  - провераваће се путем симулације (усмено).

За раднo местo под редним бројем 6:

· Посебна функционална компетенција за област рада студијско-аналитички послови- методологију припреме докумената јавних политика и формалну процедуру за њихово усвајање, провераваће се путем симулације (усмено);
· Посебна функционална компетенција за област рада- планска документа, прописи и акта из надлежности и организације органа (Правилник о унутрашњем уређењу и систематизацији радних места у Министарству туризма и омладине) - провераваће се путем симулације (усмено);
· Посебна функционална компетенција за одређено радно место – прописи из делокруга радног места (Закон о буџетском систему Републике Србије, Правилник о заједничким критеријумима и стандардима за успостављање, функционисање и извештавање о систему финансијског управљања и контроле у јавном сектору )  - провераваће се путем симулације (усмено).

За раднo местo под редним бројем 7:

· Посебна функционална компетенција за област рада послови руковођења – управљање људским ресурсима базирано на компетенцијама- провераваће се путем симулације (усмено);
· Посебна функционална компетенција за област рада послови јавних набавки – методологијa за заштиту права у поступку јавних набавки - провераваће се путем симулације (усмено);
· Посебна функционална компетенција – прописи из делокруга радног места– Закон о општем управном поступку  - провераваће се путем симулације (усмено).

За раднo местo под редним бројем 8:

· [bookmark: _Hlk242693424]Посебна функционална компетенција за област рада за област рада административно –технички послови, канцеларијско пословање; провераваће се путем симулације (усмено);
· Посебна функционална компетенција за одређено радно место, Прописи из делокруга радног места - Уредба о класификацији документарног материјала са роковима чувања - провераваће се путем симулације (усмено);

За раднo местo под редним бројем 9:

· Посебна функционална компетенција за област рада послови руковођења (управљање људским ресурсима базирано на компетенцијама) – провераваће се путем симулације - усмено;
· Посебна функционална компетенција за област рада послови међународне сарадње и европских интеграција (поступак планирања и организовања билатералне и мултилатералне сарадње) - провераваће се путем симулације - усмено;
· Посебна функционална компетенција за одређено радно место – прописи из делокруга радног места (Закон о закључивању и извршавању међународних уговора) - провераваће се путем симулације - усмено.

За раднo местo под редним бројем 10:

· Посебна функционална компетенција за област рада послови међународне сарадње и европских интеграција (поступак планирања и организовања билатералне и мултилатералне сарадње) – провераваће се путем симулације - усмено;
· Посебна функционална компетенција за одређено радно место - планска документа из надлежности органа (Закон о младима) - провераваће се путем симулације - усмено;
· Посебна функционална компетенција за одређено радно место – прописи из делокруга радног места (Закон о закључивању и извршавању међународних уговора) - провераваће се путем симулације - усмено.
· 
Информације о материјалима за припрему кандидата за проверу посебних функционалних компетенција могу се наћи на сајту Министарства туризма и омладине www.mto.gov.rs .



V Провера понашајних компетенција за сва радна места:

Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет; за радна места под редним бројевима 7. и 9. провераваће се и понашајна компетенција управљање људским ресурсима базирано на компетенцијама  ) - провераваће се путем психометријских тестова и интервјуа базираног на компетенцијама.

VI Интервју са комисијом и вредновање кандидата за сва извршилачка радна места:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

VII Адреса на коју се подноси попуњен образац пријаве за конкурс: Министарство туризма и омладине, Немањина 22-26, 11000 Београд, са назнаком „За јавни конкурс за попуњавање извршилачких радних места”.

VIII Лицe задуженo за давање обавештења: Ивана Влајић тел: 011/362-1690 од 11.00 до 13.00 часова.

IX Општи услови за запослење: држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

X Рок за подношење пријава: рок за подношење пријава је петнаест дана и почиње да тече наредног дана од дана оглашавања конкурса у периодичном издању огласа Националне службе за запошљавање.

XI Пријава на јавни конкурс: врши се на Обрасцу пријаве који је доступан на интернет презентацији Службе за управљање кадровима и Министарства туризма и омладине или у штампаној верзији на писарници Министарства туризма и омладине, Немањина 22-26, Београд. 
Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак.
Подносиоци пријаве се обавештавају о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Напомена: Пример правилно попуњеног обрасца пријаве се може погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Образац пријаве''.

XII Докази које прилажу кандидати који су успешно прошли фазе изборног поступка пре интервјуа са Конкурсном комисијом: оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); доказ о положеном испиту за инспектора (за радно место под редним бројем 2.)оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен у оригиналу или овереној фотокопији.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 01. марта 2017. године у основним судовима, односно општинским управама.
Сви докази који се прилажу морају бити на језику и писму који је у службеној употреби државних органа Републике Србије, тако да се уз исправу састављену на страном језику прилаже прописани оверен превод на српски језик.

Напомена: Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима и уверење о положеном правосудном испиту.
Законом о општем управном поступку („Службени гласник РС“, број: 18/16, 95/18-аутентично тумачење и 2/23-одлука УС) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама. Потребно је да учесник конкурса у делу Изјава*, у обрасцу пријаве, заокружи на који начин жели да се прибаве његови подаци из службених евиденција.

XIII Рок за подношење доказа: кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.
Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.
Докази се достављају на наведену адресу Министарства туризма и омладине.
Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

Напомена: Више о радном искуству и потврди од послодавца коју је потребно поднети у оквиру конкурсне документације за рад у органима државе управе погледајте Мапу изборног поступка у делу Кутак на адреси https://kutak.suk.gov.rs/vodic-za-kandidate у одељку Предаја докумената.

XIV Трајање радног односа: Радно место се попуњава заснивањем радног односа се на неодређено време.

XV Датум и место провере компетенција учесника конкурса у изборном поступку:

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 23. новембра 2026. године, о чему ће учесници конкурса бити обавештени на контакте (бројеве телефона или e-mail адресе), које наведу у својим обрасцима пријаве.

Провера општих функционалних компетенција, посебних функционалних компетенција и понашајних компетенција ће се обавити у Служби за управљање кадровима, у Палати „ Србија “, Нови Београд, Булевар Михаила Пупина број 2 (источно крило). Интервју са Конкурсном комисијом ће се обавити у просторијама Министарства туризма и омладине, Немањина 22-26, Београд или у просторијама Службе за управљање кадровима у Палати „Србија“, Нови Београд, Булевар Михаила Пупина број 2 (источно крило). Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или e-mail адресе) које наведу у својим обрасцима пријаве.

НАПОМЕНE

Сагласно члану 9. Закона о државним службеницима, кандидатима су при запошљавању у државни орган под једнаким условима доступна сва радна места и избор кандидата врши се на основу провере компетенција.
Положен државни стручни испит није услов нити предност за заснивање радног односа. 
Кандидати који први пут заснивају радни однос у државном органу подлежу пробном раду од 6 месеци. 
Државни службеник на пробном раду који је радни однос засновао на неодређено време и државни службеник који је засновао радни однос на неодређено време, а који нема положен државни стручни испит полаже државни стручни испит у року од шест месеци од дана заснивања радног односа. 
Неблаговремене, недопуштене, неразумљиве или непотпуне пријаве, биће одбачене решењем конкурсне комисије. 
Јавни конкурс спроводе Конкурсне комисије које је именовао министар туризма и омладине. 
Овај конкурс се објављује на интернет презентацији (www.mto.gov.rs) и огласној табли Министарствa туризма и омладине, на интерент презентацији Службе за управљање кадровима: www.suk.gov.rs, на порталу е-управе, на интернет презентацији, огласној табли и периодичном издању огласа Националне службе за запошљавање.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

